<classify> Derick Milton, Itilima Naibu Waziri wa Elimu, Sayansi na Teknolojia, William Ole Nashaamewataka wazazi kuacha tabia ya kuwageuza watoto wao hasa wanafunzi wa kikekuwa mitaji ya kipato chao ikiwemo kuwaozesha, na badala yake wawasaidie katikakupata elimu ili wawe msaada mkubwa wa baadaye. Amewataka wazazi wawekeze zaidi elimu kwa watoto wao wakiwemo wakiumeambao wamekuwa wakiwakataza kwenda shule na badala yake wachunge mifugo ambapoaliwaeleza uwekezaji wa elimu ndiyo msingi bora zaidi kwa maisha ya kesho. Ole Nasha ameyasema hayo leo alipokuwa katika ziara ya kikazi wilayaniItilima mkoani Simiyu baada ya kukagua ujenzi wa mabweni ya wasichana shule yasekondari Nkoma, ofisi ya wathibiti ubora na jengo la veta linaloendeleakujengwa katika kijiji cha Kanadi wilayani humo. Amewataka wazazi kuwekeza zaidi kwenye elimu ili kuwa na mtaji mzuribaadae huku akisisitiza kuwa mtoto wa kike ana haki sawa ya kupata elimu sawana mtoto wa kiume ambapo katika jamii nyingi bado hazijawapa kipaumbele chakupata elimu. Kuna baadhi ya wazazi bado wanashawishi watoto wao kufanya vibaya katika mitihani yao ya mwisho ili wasiendelee na masomo, niwaombe msishawishi watoto wa kike na kuwatilia vikwazo vya kukatisha masomo mtoto wa kike ana nafasi ya kupata elimu sawa na mtoto wa kiume na pia mtoto wa kike ni wa serikali, hivyo mnaowakatisha masomo mtakiona cha moto amesema Naibu Waziri Ole Nasha.  <topic>: AFYA 